แนวโน้มดัชนีเช้านี้แกว่งแคบ
นักวิเคราะห์ฯคาดตลาดหุ้นไทยเช้านี้แกว่งแคบ เหตุยังไร้ปัจจัยใหม่หนุน-รอผลประชุมอียู
27 มิ.ย. 2555

นักวิเคราะห์ฯคาดตลาดหุ้นไทยเช้านี้แกว่งแคบ เหตุยังไร้ปัจจัยใหม่หนุน-รอผลประชุมอียู
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้คาดว่าจะแกว่งตัวในกรอบแคบ ในทิศทางเดียวกับตลาดหุ้นอื่นในภูมิภาคเอเชียที่ส่วนใหญ่เช้านี้จะแกว่งแคบ ๆ เนื่องจากตลาดฯยังไม่ได้มีปัจจัยใหม่อะไรเข้ามา ขณะเดียวกันต่างก็รอดูผลการประชุมอียู(EU Summit)ว่าจะมีแนวทางช่วยเหลืออะไรได้บ้าง
ทั้งนี้ ในช่วงระหว่างที่กำลังรอปัจจัยใหม่เชื่อว่าวอลุ่มเทรดของตลาดฯก็คงจะเบาบาง ดังนั้นจึงแนะนำให้เล่นเทรดดิ้งหุ้นขนาดเล็ก และขนาดกลาง อย่างหุ้นในกลุ่มอสังหาริมทรัพย์ รวมถึงหุ้นที่มีความคาดหวังว่าจะมีการทำ Window Dressing  พร้อมให้แนวรับ 1,143 จุด แนวต้าน 1,165 จุด